Սա իմ առաջին ճանապարհորդությունն է:
Առաջին ճանապարհորդությունը, որպես առաջին տիկին:
Կարող ե՞ք պատկերացնել:
/Ծափահարություններ/
Ու չնայած, որ ես առաջին անգամ չեմ Միացյալ Թագավորությունում,
այնուամենայնիվ, պիտի նշեմ, որ շատ ուրախ եմ իմ այս առաջին պաշտոնական այցելության համար:
Միացյալ Նահանգների եւ Միացյալ Թագավորության միջեւ հատուկ բարեկամական հարաբերությունները
պայմանավորված են ոչ միայն կառավարությունների միջեւ եղած ջերմ հարաբերություններով,
այլ նաեւ միեւնույն լեզվով եւ արժեքներով, որ մենք կիսում ենք:
Եւ այսօր նայելով ձեզ ես շատ լավ համոզվում եմ դրանում:
Իմ այցելության ժամանակ ես մեծ պատիվ ունեցա
հանդիպելու ամենահետաքրքիր բրիտանացի կանանց հետ:
Կանայք, ովքեր ձեր բոլորի համար ճանապարհ են հարթել:
Եվ ես պատիվ ունեցա հանդիպելու նաեւ ձեզ հետ,
Մեծ Բրիտանիայի եւ աշխարհի ապագա առաջնորդների հետ:
Եվ, չնայած, որ մեր ապրելու պայմանները կարող են շատ տարբեր թվալ՝
իմ, որպես Միացյալ Նահանգների առաջին տիկին,
եւ ձեր, որպես դպրոցականներ:
Ես ցանկանում եմ, որ դուք հասկանաք, որ մենք շատ ընդհանուր բաներ ունենք:
Իմ կյանքի ոչ մի դրվագ
չէր կարող կանխորոշել, որ ես այստեղ կանգանծ կլինեմ,
որպես առաջին աֆրոամերիկացի
Ամերիկայի Միացյալ Նահանգների առաջին տիկին։
Իմ պատմության մեջ այնպիսի մի բան չկար, որ ինձ հասցներ այստեղ:
Ես չեմ մեծացել հարուստների կամ ապահովվածների ընտանիքում,
կամ եղել այնպիսի սոցիալական դիրքում, որ խոսելու հնարավորություն ունենայի:
Ես մեծացել եմ Չիքագոյի հարավային մասում:
Դա Չիքագոյի ամենաիսկական մասն է:
Եւ ես աշխատավոր խավի զավակ եմ:
Իմ հայրը իր կյանքի ամբողջ ընթացքում քաղաքի աշխատավոր է եղել:
Իսկ իմ մայրը տնային տնտեսուհի է:
Նա տան հոգսերն էր հոգում եւ զբաղվում էր իմ ու ավագ եղբորս դաստիարակությամբ:
Նրանցից ոչ մեկը համալսարան չէր հաճախել:
Իմ հայրը հիշողության հետ կապված տարբեր խնդիրներ ուներ
դեռ մանուկ հասակից:
Ու չնայած որ, տարիքի հետ նա դժվարանում էր քայլել
եւ հագնվել առավոտներն ...
Ես նկատում էր, թե նա ինչպես է ավելի ու ավելի մաքառում..
իմ հայրը երբեք չի բողոքել իր խնդիրներից:
Նա շնորհակալ էր այն ամենի համար ինչ ուներ:
Պարզապես ավելի շուտ էր արթնանում ու ավելի շատ էր աշխատում:
Ես ու եղբայրս մեծացել ենք այն ամենով ինչ մեզ իսկապես պետք էր.
սեր, կայուն արժեքներ
եւ հավատ այն փաստին, որ լավ կրթության
եւ աշխատասիրության շնորհիվ,
կյանքում կարող ենք հասնել ամենին :
Ես օրինակն եմ այն իրականության
երբ աղջիկներին մանուկ հասակից
հարազատները սիրում են ու նրանց մասին հոգում:
Ես իմ կյանքի ընթացքում շրջապատված եմ եղել հիանալի կանանցով:
Տատիկներ, ուսուցչուհիներ, մորաքույրներ, հորաքրոջ աղջիկներ եւ հարեւանուհիներ,
ովքեր ինձ սովորեցնում էին լուռ հպարտության ու ուժեղ լինելու մասին:
Եւ իհարկե իմ մայրը, որը իմ կայնքի ամենակարեւորագույն օրինակելի անձն է եղել,
ով ներկայումս ապրում է Սպիտակ տանը
ու օգնում է հոգ տանել մեր երկու փոքր դուստրերի՝
Մալիայի ու Սաշայի մասին:
Նա ակտիվ մասնակցություն ունի նրանց կյանքում, ինչպես նաեւ իմ կայնքում,
եւ նրանց մեջ սերմանում է
այն նույն արժեքները, որոնցով ժամանակին ինձ ու եղբորս է մեծացրել.
Արժեքներ, ինչպիսիք են կարեկցանքը եւ միասնականությունը,
վստահությունը եւ նպատակասլացությունը:
Եւ այդ ամենը համեմված է անսահման սիրով,
որը միայն տատիկը կարող է պարգեւել:
Ես բախտավոր եմ նաեւ այն առումով, որ միշտ խրախուսվել եմ
ուժեղ տղամարդկանց կողմից, որոնք նույնպես եղել են օրինակելի անձիք իմ համար՝
որոնց թվում են հայրս, եղբայրս, հորեղբայներս եւ պապիկներս:
Իմ կյանքում այդ տղամարդիկ նույնպես ինձ շատ կարեւոր բաներ են սովորեցրել:
Նրանք ինձ սովորոցրել են, թե ինչպիսին պիտի լինեն հարգալից հարաբերությունները
կնոջ եւ տղամարդու միջեւ:
Նրանք ինձ սովորացրել են, թե ինչպիսին պիտի լինի իսկական ամուր ամուսնությունը,
որը կառուցվում է հավատի ու նվիրվածության հիման վրա,
եւ դիմացինի առանձնահատուկ կողմերով հիանալու կարողության վրա:
Նրանք են ինձ սովորեցրել, թե ինչ է նշանակում
հայր լինել
եւ ընտանիք պահել ու երեխաներ մեծացնել:
Ոչ միայն հոգալ ու մտածել միայն քո ընտանիքի մասին,
այլ նաեւ հասնել եւ աջակցել
համայնքի մյուս երեխաներին:
Եվ դրանք այն նույն որակներն են,
որոնք ես գտա իմ ամուսնու՝
Բարաք Օբամայի մեջ:
Եվ երբ առաջին անգամ մենք հանդիպեցինք,
մի բան կար, որ հատկապես տպավորվեց իմ մեջ, երբ նա ինձ ժամադրության կանչեց;
Մեր ժամադրության օրը նա ինձ հրավիրել էր իր հետ մասնակցելու համայնքային հանդիպման:
/Ծիծաղ/
Գիտեմ, այնքան էլ ռոմանտիկ չի հնչում:
/Ծիծաղ/
Բայց երբ մենք հանդիպում էինք, Բարաքը համայնքային խորհուրդների կազմակերպիչն էր:
Նա աշխատում էր՝ օգնելով մարդկանց գործ գտնել
եւ փորձում էր միջոցներ հայթայթել համայնքի կարիքները հոգալու համար:
Երբ համայնքային կենտրոնում նա խոսում էր բնակիչների հետ,
նա երկու գաղափար ներկայացրեց։
Նա խոսում էր <<աշխարհի մասին, ինչպիսին այն կա>> եւ <<աշխարհի մասին, ինչպիսին այն պիտի լինի>>:
Եվ ես այդ մասին անընհատ պատմում էի ամբողջ քարոզարշավի ժամանակ:
Այն ինչ նա ասաց այն է, որ շատ հաճախ
մենք ընդունում ենք այս երկու գաղափարների միջեւ ընկած տարածությունը:
Եվ երբեմն մենք հարմարվում ենք իրականությանը, ինչպիսին այն կա,
նույնիսկ, եթե այն չի համընկնում մեր արժեքների եւ ձգտումների հետ:
Բայց Բարաքը այդ օրը մեզ հիշեցրեց այն մասին,
որ մենք բոլորս այդ սենյակում շատ լավ գիտենք, թե
մեր աշխարհը ինչպիսին պիտի լինի:
Մենք բոլորս էլ գիտակցում ենք, թե ազնվությունը, արդարադատությունը եւ հնարավորությունը ինչ են իրենցից ներկայացնում:
Մենք բոլորս էլ քաջ գիտակցում ենք այդ ամենը:
Եվ հանդիպման ժամանակ նա կոչ էր անում, որ
այդ համայնքում
մարդիկ նվիրվեին այդ երկու գաղափարների միջեւ
եղած անդունդի վերացմանը,
կոչ էր անում միասին աշխատել, որպեսզի ներկայիս աշխարհը
ու ապագա աշխարհը առավել մոտեցնել իրար ու դարձնել նույնը:
Եվ այսօր ես նորից հիշեցի այդ մասին, որովհետեւ ես
համոզված եմ, որ այս դպրոցում դուք բոլորդ
այդ երկու աշխարհները իրար միացնելու գործում կարեւոր դեր եք ունենալու:
Դուք այն կանայք եք, որ կառուցելու են մեր ապագա աշխարհը:
Դուք եք պատմության հաջորդ էջը գրողները:
Ոչ միայն ձեզ համար, այլ նաեւ ձեր սերնդի
եւ գալիք սերունդների համար:
Այդ պատճառով է, որ լավ կրթություն ստանալը
շատ կարեւոր է:
Դրա համար էլ այն ամենը, ինչի մեջով անցնում եք՝
հաջողությունները եւ դժվարությունները, սիրելի եւ ատելի ուսուցիչները,
բոլորն էլ կարեւոր են:
Որովհետեւ համայնքները եւ երկրները, ու ամբողջ աշխարհը
ուժեղ է այնքանով, որքանով որ ուժեղ են այնտեղ ապրող կանայք:
Եվ շատ կարեւոր է միշտ հիշել դրա մասին:
Այդ առողջության գրավականն է հանդիսանում ձեր լավ կրթությունը:
Առողջ ընտանիքի ու անառողջ ընտանիքի տարբերությունը
կայանում է նրանում, որ առողջ ընտանիքի հիմքում
կանգնած են քաջալերված կանայք:
Ձախողված համայնքի եւ զարգացող համայնքի միջեւ տարբերությունը կայանում է նրանում, որ
զարգացող համայնքում գերիշխում է հարգանքը կնոջ եւ տղամարդու միջեւ,
ովքեր գնահատում են միմյանց ներդրումը համայնքի զարգաման գործում:
Տարբերությունը թույլ ազգի
եւ բարգավաճող ազգի միջեւ
կայանում է հավասար կրթության հնարավորության ընձեռման մեջ
տղաների եւ աղջիկների համար:
Եվ այս դպրոցը, որը Միացյալ Թագավորության առաջին կին բժիշկի անունն է կրում,
եւ շրջապատող այլ շենքերը, որոնք նույնպես անվանվել են ի պատիվ հայտնի կանաց՝ մեքսիկացի նկարչուհի Ֆրիդա Կահլօի,
Մերի Սակոլոյի,
ջամայկացի բուժքրոջ, որին անվանում էին <<Սեւ Ֆլորենս Նայտինգալի>>,
եւ անգլիական գրող Էմիլի Բրոնտեի անունով։
Ի պատիվ այն կանաց, ովքեր պայքարել են սեքսիզմի, ռասիզմի եւ արհամարանքի դեմ,
որպեսզի հաստատեն իրենց դիրքը՝ հոգեկան հարմոնիային հասնելու համար:
Նրանք ոչ մի խոչընդոտի առաջ կանգ չեն առել:
Ինչպես այնտեղ փակցված ցուցանակն էր ասում. <<Առանց արգելքների>>
Նրանք ապրելու ուրիշ տարբերակներ չէին ճանաչում,
քան այն, որ հետեւեն իրենց երազանքներին:
Եվ այդպե վարվելով այդ կանայք
շատ արգելքներ են վերացրել:
Եվ շատ նոր դռներ են բացել
միլիոնավոր կին բժիշկների եւ բուժքույրերի համար
ինչպես նաեւ նկարիչների եւ գրողների համար,
բոլոր նրանց համար, ովքեր հետեւել են նրանց:
Եւ լավ կրթություն ստանալով,
դուք ինքներդ կարող եք վերահսկել ձեր ճակատագիրը:
Խնդրոմ եմ սա լավ հիշեք:
Եթե ուզում եք իմանալ, թե որն պատճառը, որ ես այսօր այստեղ կանգնած եմ,
դա կրթության շնարհիվ է:
Ես երբեք դասերց չեմ փախել: Կներք, չգիտեմ, թե դուք դասերց փախնում եք թե, ոչ:
Ես դա երբեք չեմ արել:
Ես սիրում էի բարձր գնահատականներ ստանալ:
Ես սիրում էի խելացի լինել:
Սիրում էի ժամանակին հաճախել դասերին: Սիրում էի իմ աշխատանքը ավարտին հասցնել:
Ես մտածում էի, որ խելացի լինելը աշխարհում ամենալավ բանն է:
Եվ դուք էլ, այս նույն արժեքներով,
կարող եք վերահսկել ձեր սեփական ճակատագիրը:
Դուք էլ կարող եք ճանապարհ բացել:
Դուք էլ կարող եք իրականացնել ձեր երազանքները,
եւ հետո, արդեն ձեր պարտականությունն է հասնել մյուսներին
եւ օգնել, որ նրանք էլ ձեր նման նույնը անեն:
Պատմությունը արդեն ապացուցել է, որ նշանակությու չունի,
թե գյուղից ես,
թե քաղաքից:
Քո հաջողությունը կորոշվի
քո սեփական հոգու արիությամբ,
քո ինքնավստահությամբ, եւ քո սեփական աշխատասիրությամբ:
Սա է միակ ճշմարտությունը: Սա է այն աշխարհի իրականությունը, որում ապրում ենք:
Դուք գիտեք, թե ինչպես վերահսկեք ձեր ճակատագիրը:
Եվ դա հեշտ չի լինելու: Միանշանակորեն:
Բայց դուք ունեք այն ամենը, ինչ ձեզ պետք է:
Ամեն ինչ հաջողության հասնելու համար,
արդեն իսկ ունեք այստեղ գտնվելով:
Ամուսինս աշխատում է այս մեծ գրասենյակում:
Նրանք այն Օվալաձեւ գրասենյակ են անվանում:
Սպիտակ տանը, նա իր գրասեղանի մոտ է նստում:
Այն կոչվում է Վճիռների գրասեղան:
Այն պատրաստվել է Նորին Մեծության Ռեզոլյութ նավի փայտից
եւ նվիրվել է Թագուհի Վիկտորիայի կողմից:
Այն մեր երկու ազգերի միջեւ անսահման բարեկամության խորհրդանիշն է հանդիսանում:
Նրա անվանումը՝ Վճռական,
մեզ անընդհատ հիշեցնում է, այն կարողության մաինի, որը պահանջվում է
ոչ միայն երկիր կառավարելու համար,
այլ նաև նպատակասլաց կյանք վարելու համար:
Եվ հույս ոնեմ, որ ձեր երազանքները իրականացնելիս, միշտ վճռական կմնաք,
որ առաջ շարժվեք առանց արգելքների,
եւ կօգտագործեք ձեր տաղանդը, քանի որ բազմաթիվ տաղանդենրով եք օժտված, որոնց մենք ականատես եղանք:
Ահա դրանք:
Որպեսզի կառուցեք աշխարհը այպիսին, ինչպիսին այն պետք է լինի:
Որովհետեւ մեր հույսը դուք եք:
Մենք հույս ենք կապում ձեզնից յուրաքանչյուրի հետ,
որ դուք կլինեք լավագույնը:
Աշխարհը շատ մեծ է:
Ու լի է դժվարություներով:
Եվ մենք կարիք ունենք ուժեղ, խելացի, վստահ երիտասարդ կանանց,
ոքեր առաջնորդելու պատասխանատվություն կստանձնեն:
Մենք վստահ ենք, որ դուք կարող եք այդ անել: Եվ մենք սիրում ենք ձեզ: Շատ շնորհակալություն:
/Ծափահարություններ/